རྒྱལ་ཁབ་གཉིས་ཀྱི་འགོ་ཁྲིད་པས་བརྩེ་བའི་གསུང་གླེང་མཛད།ཞི་ཅིན་ཕིང་གིས་བསྟན་དོན།ང་ཐོན་མ་ཐག་ཏུ་མའོ་ལི་ཆུག་སིའི་སྲིད་གཞུང་དང་མི་དམངས་ཀྱིས་ཀྲུང་གོའི་མི་དམངས་ལ་བཅངས་པའི་བརྩེ་བ་ཟབ་མོ་ཚོར་བྱུང་།ཀྲུང་གོ་དང་མའོ་ལི་ཆུག་སི་གཉིས་ཀྱི་འབྲེལ་བ་ཧ་ཅང་བཟང་།ངས་སྐུ་ཞབས་ཙུང་ལི་དང་མཉམ་དུ་ཀྲུང་གོ་དང་མའོ་ལི་ཆུག་སིའི་འབྲེལ་བ་དང་།མཉམ་དུ་སེམས་ཁུར་བྱེད་པའི་རྒྱལ་སྤྱི་དང་ས་ཁུལ་གྱི་གནད་དོན་ཐད་ནས་ལྟ་ཚུལ་བརྗེ་རེས་བྱེད་པར་རེ་སྒུག་བྱས་ཡོད་ཟེར།ཅ་ཀི་ནཱ་ཐི་ཡིས་བསྟན་དོན།ཀྲུའུ་ཞི་ཞི་ཅིན་ཕིང་མའོ་ལི་ཆུག་སིའི་རྒྱལ་ཁོངས་བརྒལ་བར་མ་ཟད་མའོ་ལི་ཆུག་སི་ལ་མཛའ་མཐུན་འཚམས་འདྲི་མཛད་པར་སྤྲོ་སེམས་འཁོལ་བའི་ངང་དགའ་བསུ་ཞུས་པ་ཡིན་པ་དང་།ཀྲུའུ་ཞི་ཞི་ཅིན་ཕིང་འཚམས་འདྲི་ཐོན་པར་སྣེ་ལེན་བྱེད་ཐུབ་པར་དགའ་སྤྲོ་སྐྱེས་ཡོད་ལ།ཀྲུའུ་ཞི་ཞི་ཅིན་ཕིང་དང་ཐུག་འཕྲད་བྱས་པར་རེ་སྒུག་བྱས་ཡོད་ཟེར།